Roddy Ricch

Ռոդրիկ Ուեյն Մուր կրտսեր (), ավելի հայտնի է որպես Roddy Ricch, ամերիկացի ռեփեր, երգիչ, երգերի հեղինակ և պրոդյուսեր։ Նա պայմանագիր ունի Atlantic Records լեյբլի հետ։ 2018 թվականի նոյեմբերին թողարկել է միքսթեյփ՝ «Feed Tha Streets II», որը զբաղեցրել է 67-րդ հորիզոնականը Billboard 200 հիթ-շքերթում։ 2019 թվականի դեկտեմբերի 6-ին նա թողարկել է իր դեբյուտային ստուդիական ալբոմը՝ «Please Excuse Me for Being Antisocial»-ը, որը գլխավորել է Billboard 200-ը։ Չնայած նրան, որ դա չի ներկայացվել որպես սինգլ, դրա մեջ է ներառվել Billboard Hot 100 հիթ-շքերթում առաջին հորիզոնական զբաղեցնող «The Box» երգը՝ դառնալով նրա ամենահայտնի երգը ամբողջ աշխարհում։

Վաղ տարիներ 
Ռոդրիկ Ուեյն Մուր կրտսերը ծնվել է 1998 թվականի հոկտեմբերի 22-ին Կալիֆոռնիա նահանգի Քոմփթոն քաղաքում, որտեղ և մեծացել է։ Որոշ ժամանակ նա ապրել է Ջորջիա նահանգի Ատլանտա քաղաքում, որտեղ անցկացրել է երիտասարդության տարիները։ Ռոդդի Ռիչչը սկսել է զբաղվել երգեցողությամբ և ռեփով 8 տարեկանում, իսկ բիթեր գրել՝ 16 տարեկանում։

Կարիերա 
2018 թվականի նոյեմբերին նա թողարկել է իր առաջին միքսթեյփը՝ Feed Tha Streets II-ը, որի մեջ են ներառվել «Chase Tha Bag», «Hoodricch» և «Fucc It Up»։ Միքսթեյփը գովասանքի է արժանացել այնպիսի ռեփերների կողմից, ինչպիսիք են Միք Միլը, Նիփսի Հասլը, DJ Mustard-ը և 03 Greedo-ն։ 2018 թվականի մարտին նա թողարկել է Be 4 Tha Fame մինի ալբոմը։ Նույն թվականի մայիսին Ռիչչը հյուրընկալել է Նիփսի Հասլին նրա Լոս Անջելեսի PowerHouse համերգի ժամանակ։

2018 թվականի հուլիսին նա թողարկել է London on da Track-ի կողմից պրոդյուսերավորած սինգլը՝ «Die Young»-ը, որը նվիրված էր նրա մանկության ընկերոջը։ Հետագայում Ռիչչը ասել է, որ գրել է այս երգը այն գիշեր, երբ XXXTentacion-ը մահացել է։ Երգի տեսահոլվակը ՅուԹյուբում հավաքել է մոտ 80 միլիոն դիտում և 120 միլիոն սթրիմ՝ Spotify-ում։ 2018 թվականի օգոստոսին նա թողարկել է «Ricch Forever» երգը, որի պրոդյուսերն էր DJ Bugsy-ն։ Նույն ամսին, Մարշմելլոն թողարկել է Ռիչչի հետ համատեղ թրեք՝ «Project Dreams»։ Դրանից հետո՝ 2019 թվականի փետրվարի 15-ին, թողարկվել է նաև Նիփսի Հասլի և Ռիչչի համատեղ երգը՝ «Racks in the Middle»-ը, որի պրոդյուսեր է դարձել Hit-Boy-ը։ Երգը ընդգրկվել է Billboard Hot 100 հիթ-շքերթի առաջին 40 երգերի մեջ։

2018 թվականի հոկտեմբերին, Ռիչչը նաև հյուրընկալել է Միք Միլլին նրա PowerHouse համերգին Ֆիլադելֆիայում։ 2018 թվականի նոյեմբերի 2-ին Ռիչչը թողարկել է երկրորդ միքսթեյփը՝ Feed Tha Streets II-ը, որի մեջ են ներառվել «Die Young» և «Every Season» սինգլները։ Այն 67-րդ հորիզոնական է զբաղեցրել Billboard 200 հիթ-շքերթում և 36-րդ՝ Top R&B/Hip-Hop Albums հիթ-շքերթում։ Նույն ամսին, Մարշմելլոն հայտարարել է նոր թրեք Ռիչչի հետ։

2019 թվականի հունիսին նա համագործակցել է ամերիկացի դիջեյ և պրոդյուսեր Mustard-ի հետ նրա «Ballin'» թրեքում, որը դարձել է Mustard-ի ամենաբարձր հորիզոնականը զբաղեցնող երգը Hot 100-ում։ Այն զբաղեցրել է 12-րդ հորիզոնականը։

2019 թվականի դեկտեմբերին նա թողարկել է իր դեբյուտային ալբոմը՝ Please Excuse Me for Being Antisocial-ը, որը առաջին հորիզոնական է զբաղեցրել Billboard 200-ում և ներառել է Ռիչչի ամենաբարձր հորիզոնական զբաղեցրած երգը՝ «The Box»-ը։

Սկավառակագրություն

Ստուդիական ալբոմ

Միքսթեյփներ

Սինգլներ

Որպես գլխավոր արտիստ

Որպես աջակցող արտիստ

Այլ երգեր, որոնք ընդգրկվել են հիթ-շքերթներում

Ծանոթագրություններ

Արտաքին հղումներ 
 allmusic.com

Ռեփերներ
Ամերիկացի ռեփերներ
Հիփ հոփ երաժիշտներ
Ամերիկացի երաժշտական պրոդյուսերներ
21-րդ դարի ամերիկացի ռեփերներ